OpenLLM-France/wikimedia huggingface dataset:
# Kortxoenea gaztetxea

Kortxoenea gaztetxea (Indianoene kalea 16) 2010eko ekainaren 22an okupatu zuten Groseko gazte talde batek. Ulia mendiaren magalean aurkitzen den eraikin hau kortxo eta txapa fabrika izan zen urteetan zehar, 1983 urtean Zurriola Ikastolak erosi zuen arte. Ondorengo urteetan hainbat erabilera eman zizkion ikastolak gune horri, baina antzerki eskola izan zen nagusi, eta guztira 800 antzezlanetik gora egion ziren. Beranduago, ikastola handitzeko lanak zirela eta, orubea saldu zuen ikastolak, eta urtetan hutsik geratu zen.
Garai horretan sute ezberdinek beheko pisu txikituta utzi zuten, 2010ean Groseko gazte batzuek okupatu eta eraberritze lanak hasi zituzten arte. Gaztetxean gune ezberdinak osatu dituzte gazteek, liburutegia, doako denda, wifi gunea, tailerra, entsegu lokal eta grabaketa areto insonorizatua, sukaldea, baratza, oilotegia...
Horrekin batera proiektu ugari jarri zituzten abian, kale musika trukaketa, bertso eskola, musika talde irekia eta bizikletak konpontzen ikasteko tailerra, besteak beste. Gainera gunea antzerki talde ezberdinek entseatzeko erabiltzen da.
Eraikinaren jabeak bertan etxebizitzak egiteko proiektua aurrera eramateko eraikina eraisteko lanak hasi zituen 2015eko irailean. Hurrengo egun eta asteetan izandako mobilizazioak egin ziren horren aurka, eta gorabehera zenbaiten ondoren, eraispena geldiarazi egin zen. Azaroaren 3an, eraispen lanetarako langileak indarrez sartu, bortxak bertan bildutako pertsonak kanporatu eta eraikina eraisten hasi ziren.

## "Kortxoenea, irautea sortzea delako" dokumentala

2015eko Donostiako Zinemaldi Alternatiboan aurkeztu zuten "Kortxoenea, irautea sortzea delako" dokumentala. Markel O. Gaztañaga, Beñat A. Mora eta Joseba P. San Sebastian dira lan honen egileak eta Kontxita Beitiak jarri zion ahotsa eraikinari.

## Erreferentziak

* ↑ «Kortxoenea gaztetxea hustu dute Ertzaintzak eta 50 bat langilek» naiz.info 2015-11-03.

## Kanpo estekak

* Kortxoenea gaztetxearen webgunea
* https://www.argia.eus/multimedia/dokumentalak/kortxoenea-irautea-sortzea-delakodokumentala
* Datuak: Q12261621
* Multimedia: Kortxoenea (Gros-Ulia, Donostia) / Q12261621
# Korua

Korua Zaraiako mendilerroan dagoen mendi bat da, mendilerro osoko baxuena garaieraz, 486 metroko garaierarekin. Kurtzetxiki baino zeozer hegoalderago dago, Arrasaten. Kurtzetxikira joateko erabiltzen den bide berbera hartu behar da.

## Kanpo estekak

* Datuak: Q12261622
# Kortxeaerdi

Kortxeaerdia musikan biribil baten hamaseirena irauten duen musika irudi bat da.
Erresuma Batuan eta Kanadan semiquaver (kortxea erdia) deitzen da, eta AEBetan sixteenth note (nota hamaseirena).
Zenbait kortxeaerdi bata besteagandik gertu eta konpas berean daudenean, plikak bi barra beltz horizontalekin lotzen dira.
Koru musikan, irudi hauek modu bananduan idazten dira, kantatu behar diren silabak adieraziz. Erdi kortxeak, bi isats edo neuma daramatza.
Kortxearen erdia irauten duen musika irudia fusa da.

## Kanpo estekak

* Datuak: Q380091
* Multimedia: Semiquaver / Q380091
# Kortxo-kentzeko

Kortxo-kentzekoa botila, flasko eta poteak ixteko erabiltzen diren kortxozko tapoiak kentzeko tresna da, heldulekua duen metalezko helize batez osatua. Helizea bueltaka sartzen da kortxoan eta hortik tiraka egiten da kortxoa ontziaren ahotik ateratzeko.
Ezaguna da Euskal Herrian ekoiztutako palanka bikoitzeko BOJ kortxo-kentzekoa, Eibarren diseinatua eta ekoitzia.

## Kanpo estekak

* Datuak: Q12337
* Multimedia: Corkscrew / Q12337
# Koru

    Artikulu hau elizako atalari buruzkoa da; kantari taldea gaitzat duena beste hau da: «Abesbatza»
Korua elizako zati bat da, eliza horretara atxikitako klero xeheari eta eliza horretako abesbatzari eserleku emateko dena. Koruaren kokapena, denboran zehar, aldatzen joan zen, hasieran (basilika paleokristauetan), presbiterioan kokatu zen bitartean, aurrerago, erdialdeko nabean, edo elizaren oinean eta altuan kokatu zen.
Compostelako Donejakue katedralean, lehen aldiz jarri zen korua erdialdeko nabean, gurutzaduratik gertu, honek, ondorengo espainiar katedraletan eragin handia eta Espainian garrantzi handia izan zuelarik, presbiterioan tokia egiten zuenez, aldare nagusian erretaula erraldoiak egin ahal izatea ahalbidetu zuen.

## Koruko Andre Maria

Donostiako Parte Zaharreko basilikak Koruko Andre Maria du deitura, koruan dagoen Ama Birjinaren omenez. Horregatik, donostiar ugari Koruko izena dute.
# Koruko Andre Mariaren kalea

Koruko Andre Mariaren kalea :
| Donostia, Parte Zaharra ||
| Holandarren etxea. ||
| Herrialdea Lurraldea | Euskal Herria Gipuzkoa |
| Koruko Andre Mariaren kalea Koruko Andre Mariaren kalea Koruko Andre Mariaren kalea ||
| Koordenatuak: | 43°19′24.8″N 1°59′14.2″W﻿ / ﻿43.323556°N 1.987278°W﻿ / 43.323556; -1.987278 |
Koruko Andre Mariaren kalea Donostiako Parte Zaharreko kale txiki bat da, hiriko laburrena: 40 metro.. Hala ere oso kale ezaguna da: bertan hiru elkarte gastronomiko daude eta Donostiako festen gune berezia da. Halaber, kale honetatik Urgullera igotzeko hiru bide ateratzen dira.

## Izena

Santa Maria basilikaren gertutasunak justifikatzen du kale honen izena.

## Kale historikoa

Kale honetan Parte Zaharreko kale-etxe zaharrena dago, "Holandarren etxea" alegia, adreilu gorriz egina. Etxearen barruko egiturak garai bateko biltegiarena gordetzen du oraindik.

## Elkarte gastronomikoak

* Gaztelubide elkartea
* Aizepe elkartea
* Aitzaki elkartea

## Erreferentziak

* ↑ http://www.diariovasco.com/20070907/san-sebastian/977br-calle-larga-ciudad-20070907.html

## Kanpo estekak

* Datuak: Q25474446
# Kortzira

Greziar mitologiaren arabera Kortzira Asopo ozeanidaren eta Metoperen alaba bat zen, egungo Korfu uharte greziarrari (Joniar itsasoan kokatua) izena eman ziona, Akelooren lorategiengatik eta han Odiseo heroia Troiako Gerraren ondoren egin zuen itzuli luzean hondoratu zelako ezaguna.
Maitasunaren jainkoek, Afroditak eta Erosek, jainko nagusiei Asoporen alabak liluratzea gomendatu zieten. Poseidon izan zen bere begirada Kortziragan jarri zuena eta ordutik aurrera bera bezala ezagutua izango zen uhartera eraman zuena. Asopok, bere alaben etengabeko desagerpenengatik arduratua, non eta han bilatu zituen Akafron igarleak haien patua zein izan zen esan zion arte, oso gogo txarrez hartu zuena atsekabetutako Asopok.
Poseidonekin Feaxen ama izan zen, feaziar herriari, aipaturiko uharteko biztanleei izena eman zien heroia.

## Kanpo estekak

* Datuak: Q644692
# Laja (Txile)

Laja Txileko erdialdeko komuna bat da. Biobío eskualdeko izen bereko probintzian dago. 2002ko erroldan, 22.404 biztanle zituen. Komunaren hiriburua La Laja da.

## Kanpo estekak

* (Gaztelaniaz) Lajako udalaren webgunea.
* Datuak: Q14475
* Multimedia: Laja, Chile / Q14475
# Laiz

Laiz Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q692252
* Multimedia: Laiz (Ain) / Q692252
# Laizhou badia

Laizhou badia (txinera tradizionalez: 萊州灣; txinera sinplifikatuz: 莱州湾; pinyinez: Láizhōu Wān), Txinako Herri Errepublikako Bohai itsasoaren hegoaldeko zatia da, Shandong penintsularen ondoan.

## Mugak

Badiaren hegoaldean Shandong penintsula dago, izen bereko probintzian, eta ipar-ekialdean Liaodong penintsula ipar-ekialdean, Liaoning probintzian.

## Ikus, gainera

* Bohai itsasoa

## Kanpo estekak

* Datuak: Q715734
* Multimedia: Laizhou Bay / Q715734
# Laizismo

Laizismoa erlijioen eragin soziala mugatzearen aldeko pentsamendua, jarrera eta horren praktika politiko eta soziala da. Laizismoaren aldekoak laizistak dira. Bereziki, estatua erlijioekiko modu independentean jokatu behar duela aldezten du, ordenamendu juridikoan erlijio-jatorria duten arauak eta erakunde erlijiosoen pribilejioak deseginez. Moral erlijiosoen inposaketaren aurkakoa izateaz gainera, erlijioaren praktika eremu pribatuetan garatu behar dela dio.

## Ikus, gainera

* Laiko

## Kanpo estekak

* Laizismoa, Gizapedian.
* Datuak: Q728697
* Multimedia: Laicity / Q728697
# Laja ibaia (Biobío)

Laja ibaia Txileko Biobío eskualdean isurtzen den ur-ibilgu naturala da, La Laja aintziran jatorria duena, Antuco udalerrian, eta Biobío ibaian isurtzen dena, Laja udalerrian. Lajako ur-jauziagatik da ezaguna.

## Ibilgua

Laja ibaiak izen bereko aintziran du jatorria, inguruko handiena, 1.360 m-ko altueran dagoena, ibaiko urak presatu egin zituen hesi natural batek eratua. Aintziraren arro hidrografikoak 1000 km² ditu eta 8.000 milioi m³ inguruko bolumena gordetzen du 32,5 km-ko ardatz nagusiarekin I-H orientazioan eta 9 eta 1,5 km bitarteko zabalera aldakorra 132 km²-ko azalerarekin. $^{:2}$
Txileko Erdialdeko Haranera iritsitakoan, ohantze zabal eta hareatsu batetik barrena ibiliko da, uholdeetan metatutako hare-banku handiek osatutako lautada batean. Mendebaldeko norabide orokorrarekin, bere erdiko ibilguak Itata ibaiaren paraleloa den zati bat dauka, Biobíoren iparraldean dagoen arro handiarekin, 4 km baino gutxiagoz bereizita. Panamerikar errepidearen ekialdean, Salto del Laja ikusten da azken horretatik 20 m-tik gorako desnibelarekin.
Lajak 140 km-ko luzera du eta 4.040 km²-ko arroa isurtzen du. Bere ibaiadar nagusia Polcura ibaia da, La Laja aintziraren iparraldean sortzen dena eta La Polcura mendilerroa deritzona drainatzen duena 60 km-ko ibilguan. Beherago, hegoaldetik datorren Rucue ibaia jasotzen du eta Bío Bíorekin bat egin aurretik, iparraldetik Claro ibaia. $^{:2}$
Laja Bío Bíoren iparraldeko adar garrantzitsuena da. Biak San Rosendo eta La Laja hiri industrialdearen inguruan elkartzen dira, kostaldeko mendilerroaren ekialdean.

## Biztanleria, ekonomia eta ekologia

Ruta 5 Sur errepidearen altueran, Lajako ur-jauzia dago, hau da, pasealeku eta udako gune oso okupatua, Los Angeles hiritik hurbil. Era berean, turistentzako bisita ezinbesteko puntua da.
Laja ibaitik Diguillín ibaira ur transferentzia bat eraikitzen hasi zen 2020an. Laja-Diguillín ureztatze sistemak Ñuble Eskualdeko 60.000 hektarea ureztatze seguruz hornituko ditu.
Energia elektrikoa bere urekin sortzen da Lajako zentral hidroelektrikoan .

## Erreferentziak

* 1 2 Dirección General de Aguas, 2004

## Kanpo estekak

* Datuak: Q768797
* Multimedia: Laja River / Q768797
# Laja (argipena)

Laja izenak adiera zenbait ditu.
* Iñaki Garmendia, Laja ezizenez, Laja eta Landakanda trikitilari eta panderojole bikotearen kidea;
* Laja, Txileko herria;
* Laja, Boliviako herria,
* La Laja, Las Palmas de Gran Canariako hondartza.
# Laja eta Landakanda

Laja eta Landakanda Iñaki Garmendia "Laja" trikitilariak eta Ramon Zubizarreta "Landakanda" pandero jotzaileak osatutako bikotea izan zen. 2001an Landakandak bikotea utzi eta txanda Mikel Alustiza "Mikel" pandero jotzaileak hartu zuen, 2002an Laja eta Mikel izenpean Eguzki begi diskoa kaleratu zutelarik.

## Euskadiko Trikitxa Txapelketa

* Euskadiko Trikitxa Txapelketa, Erdi Bukaera (AA). Laja eta Landakanda. 1979.
* Euskadiko Trikitxa Txapelketa, Bukaera (AA). Laja eta Landakanda. 1979.
* Euskadiko Trikitxa Txapelketa, Azpeitia (AA). Laja eta Landakanda. 1980.
* Euskadiko Trikitxa Txapelketa, Donostia (AA). Laja eta Landakanda. 1980.
* Euskadiko Trikitxa Txapelketa, Azpeitia (AA). Laja eta Landakanda. 1982.
* Euskadiko Trikitxa Txapelketa, Donostia (AA). Laja eta Landakanda. 1982.

## Diskografia

* Trikitixa. Laja eta Landakanda. 1977.
* Laja eta Landakanda. Laja eta Landakanda. 1981.
* Pepe Yanciren omenez. Laja eta Landakanda. 1986.
* Trikitza! An introduction (AA). Laja eta Landakanda. 1991.
* Betiko trikitixa (AA). Laja eta Landakanda. 1994.
* Gure oroitgarria. Laja eta Landakanda. 1994.
* Aisterrazu da plaza (AA). Laja eta Landakanda. 1997.
* Trikitixa! (AA). Laja eta Landakanda. 1998.

## Erreferentziak

* ↑ Laja eta Mikelek bigarren diskoa egin dute: 'Non zuztarra, han adarra'. 2009ko otsailaren 27a. Diariovasco.com

## Kanpo estekak

* Datuak: Q12261810
# La Petite Fille de la mer

La Petite Fille de la mer (frantsesez Itsasoko neska txikia) 1973an Vangelis greziar musikagileak L'Apocalypse des animaux diskoaren barnean kaleratu zuen abesti bat da. Hegaztiei buruzko 1973ko frantziar dokumental sail batzuen soinu bandarako konposatu zuen.

## Kanpo estekak

* La Petite Fille de la mer abestia entzungai
* Datuak: Q12261748
# La Pez Tontorra

La Pez Tontorra, Pirinioetako hirumilako mendi bat da, 3.024 metroko garaiera du. Frantziako Pirinio Garaiak dapartamendua eta Espainiako Aragoi autonomia erkidegoko Huesca probintziaren artean dago.

## Ikus gainera

* Pirinioetako hirumilakoen zerrenda

## Kanpo estekak

* Datuak: Q11941537
# La Peñako geralekua

La Peña Euskal Herriko Bizkaiko tren geraleku bat da, Bilbo udalerrian kokatuta dagoena.
Geralekua 2005eko urtarrilaren 25an ireki zen.

## Egoera

Geralekua honako burdinbide hauen ibilbidearen zati da:
* Castejon — Bilbo: 246,500 kilometro-puntua

## Sarbideak

* Lekanda kalea, 148

### Irisgarritasuna

Geralekua 1863ko martxoaren 2an ez ireki zen, Nafarroa eta Bizkaia Errioxa eta Araba bidez lotu nahi zituen trenbidearen Miranda Ebro-Bilbo zatia ireki zuenean, Castejondik Bilborako Burdinbide Konpainia delakoak, Castejon-Bilbo burdinbidea, baina 2005eko urtarrilaren 25an.
2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.
Irisgarritasuna :
| Lekua | Sarbidea |
| Geltokia | Lekanda kalea, 148 |
| Nasak | 1. trenbidea |
| Nasak | 2. trenbidea |
| Trenak | 1. trenbidea |
| Trenak | 2. trenbidea |

## Historia

Geralekua 1863ko martxoaren 2an ireki zen, Nafarroa eta Bizkaia Errioxa eta Araba bidez lotu nahi zituen trenbidearen Miranda Ebro-Bilbo zatia ireki zuenean, Castejondik Bilborako Burdinbide Konpainia delakoak, Castejon-Bilbo burdinbidea.
Berehala, konpainia hondatu egin zen eta Norteko Konpainiak bere gain hartu zuen. Iberiar Penintsulako Iparraldeko burdinbideen konpainiaren esku geratu zen, bere titulartasuna mantendu zuen 1941ean nazionalizatu eta sortu berria zen RENFEn integratu zuten arte.
2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.

## Geralekua

Geralekua Bilbao Ría 2000 erakundeak bultzatu zuen, 2005eko urtarrilaren 25ean inauguratu zen eta 6,4 milioi euroko kostua izan zuen.
Mendi magal batean egoteagatik, nasak geltokiko sarreratik 20 metroko altueran daude. Eskailera mekanikoz zein igogailuz kota diferentzia salba daiteke, beiradun eraikin baten bidez. Bi nasak kokatzen diren altueran markesina bana dago.
Geltokiaren eraikuntzarekin batera, Abusu auzo zati bat berriztu zen, eta geltoki ondoan plaza bat sortu zen.

## Zerbitzuak

| Zerbitzua | Hasiera | Ibilbidea | Amaiera ⁠ |
| C-3 | Bilbo Abando | Miribilla • la Peña • Ollargan • Bidebieta–Basauri • Abaroa–San Migel • Basauri • Arrigorriaga • Ugao-Miraballes • Bakiola • Arrankudiaga • Arbide • Arakaldo • Areta • Laudio • Santa Kurutz–Laudio • Luiaondo • Salbio • Amurrio–Iparralde • Amurrio • Iñarratxu | Urduña |

## Erreferentziak

* ↑ EuroFerroviarios. «la Peña (geralekua)» euroferroviarios.net (Noiz kontsultatua: 2020-05-05).
* 1 2 «Zaragozatik Iruñera eta Altsasura» web.archive.org 2011-01-15 (Noiz kontsultatua: 2020-06-13).
* 1 2 Iberiar Penintsulako Iparraldeko burdinbideak
* ↑ Herri Lanen Memoria 1884
* ↑ (Gaztelaniaz) Tranvia.org. «Abusuko tren geltokia inauguratu dute, Bilborekin 4 minutuan lotzeko» (Noiz kontsultatua: 2014-08-08).

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Datuak: Q3497394
* Multimedia: La Peña train station / Q3497394
iea  Bilboko Renfe Aldiriak :
| | Miribilla | la Peña | Ollargan | |
| Bilbo–Abando | | | | Castejon |
# La Peña (Salamanca)

La Peña Salamancako udalerria da, La Ramajería eskualdean dagoena.
2009ko urtarrilaren 1eko erroldaren arabera 141 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q2265894
* Multimedia: La Peña, Salamanca / Q2265894
# La Petite (2023ko filma)

La Petite 2023ko Guillaume Nicloux frantziar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Josephek jakin berri du semea eta haren bikotekidea istripu batean hil direla. Haur bat espero zuten, Belgikan, haurdunaldi subrogatu bidez. Zer gertatuko da haurrarekin? Joseph al da aitona legitimoa? Semearen existentzia luzatuko duen jaiotza horren promesak bultzatuta, haurdun dagoen emakumearen bila joango da.

## Aktoreak

* Fabrice Luchini : Joseph
* Mara Taquin : Rita
* Maud Wyler
* Veerle Baetens
* Anne Consigny
* Abbas Fasaei : auto-saltzailea
* Sandrine Dumas : komisarioa

## Erreferentziak

* ↑ «La petite» Berria 2023-09-16 CC BY-SA 4.0 lizentziapean.

## Kanpo estekak

* Datuak: Q122412881
# La Peza

La Peza Granadako udalerria da, Guadix eskualdean dagoena.
2008ko urtarrilaren 1eko erroldaren arabera 1.366 biztanle zituen.

## Ikus, gainera

* Granadako udalerrien zerrenda

## Kanpo estekak

* (Gaztelaniaz) [ Udalaren webgunea.]
* Datuak: Q611223
* Multimedia: La Peza / Q611223
# La Pianiste

La Pianiste edo The Piano Teacher (euskaraz: «Piano-jotzailea» edo «Piano Irakaslea»), 2001eko Michael Haneke austriarrak zuzendutako drama film bat da. Elfriede Jelinek austriar idazlearen 1983ko izenburu berdineko eleberrian oinarritua dago. Isabelle Huppert, Annie Girardot eta Benoît Magimel aktoreek antzeztu zuten.
2001eko Cannesko Zinemaldian Epaimahaiaren Sari Nagusia irabazi zuen, eta Isabelle Huppert eta Benoît Magimelek Aktore Onaren Sari bana.

## Argumentua

Oharra: Atal honek istorio osoa edo amaiera argitzen du.
Austria, Viena, Erika Kohut (Isabelle Huppert) kontserbatorioan piano irakaslea da, menperatzen duen amaren (Annie Girardot) eraginpetik ihes egin eta bere sexu frustrazioa asetzeko zinema porno eta sexu dendetako ohia da. Bestalde, Walter Klemmer (Benoît Magimel) ikasleak Erika seduzitu nahi du.

## Aktoreak

* Isabelle Huppert: Erika Kohut
* Annie Girardot: Erikaren ama
* Benoît Magimel: Walter Klemmer
* Susanne Lothar: Schober andrea
* Anna Sigalevitch: Anna Schober
* Udo Samel: Blonskij jauna

## Kanpo estekak

* IMDBko fitxa irakurgai (Ingelesez)
* Datuak: Q159690
# Kundert

Kundert Alemaniako udalerria da. Renania-Palatinatua estatuan dago, [[Westerwald barrutia|Westerwald]] barrutian. 2014an 252 biztanle zituen 3,14 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q742839
* Multimedia: Kundert / Q742839
# Kunerad

Kunerad Eslovakiako udalerri bat da, Žilinako barrutian kokatuta. 22,94 km²ko azalera du eta 1038 biztanle 2017ko datuen arabera.

## Historia

Idatzizko lehen aipamena 1488. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q211973
* Multimedia: Kunerad / Q211973
# Kundudoko zaldi

Kundudoko zaldia Etiopiako bertako zaldi arraza bat baino zaldi populazi bereiztua da. Bere tamaina zein gainontzeko ezaugarriengatik ponien sailkapen taldean kokatzen da.
Kundudoak Etiopia ekialdeko Kundudo mendian, eta bertan spoilik, bizi den basazaldien populazio bat da dira. Oso gutxi dira, baina bertako biztanleek bi mende daramatzate ezagutzen. Mendeko gatazka militarren ondorioz galdutako Abisiniako zaldi talde txiki batetik etor litezke.

## Arrazaren historia

Kundudo zaldia Etiopiako Oromia eskualdeko Kundudo mendian hedatzen da. Abere hauek Afrikan ezagutzen den zaldi basatien populazio zaharrena dira. Gainera, Afrika ekialdean geratzen diren zaldi basati bakarrak dira aldi berean eta desagertzeko arriskuan daude.Haile Selassie enperadoreak Kundudoko populaziotik bere lehen zela zaldia hartu omen zuen duela mende bat baino gehiago.
2008an berraurkitu ziren, italiar ikertzaileen espedizio batean. Egiaztatu ahal izan zuten abereak morfologia desegokia zutela, endogamiak jota zeudela, eta bertako nekazariek noizean behinka abereren bat harrapatzen zutela goldaketa lanetan jartzeko. Harrapatutako moxal batzuek ere saltzen zuten. Ikertzaile hauek zaldi hauek babesteko aurreneko lanak hasi ziren aldi berean.

## Erreferentziak

* ↑ (Ingelesez) «Kundudo horse» The equinest (USA).

## Kanpo estekak

* Datuak: Q19544915
* Multimedia: Kundudo horse / Q19544915
# Kunegunda Poloniakoa

Kunegunda Poloniakoa edo Hungariakoa (baita ere Kinga, polonieraz: Święta Kinga, hungarieraz: Szent Kinga; 1224 – 1292) Bela IV.a Hungariakoa eta Maria Laskarinaren alaba izan zen. 15 urte zituela Boleslao V.a Kastoarekin ezkondu zuten, eta horrela Poloniako Dukesa Handia izan zen. Bere senarraren heriotzaren ostean, monasterio batean sartu zen eta klaratarren ordenean sartu zen.
Elisabet Hungariakoaren iloba zen, eta Margarita Hungariakoa santuaren eta Yolanda Poloniakoa dohatsuaren ahizpa. Poloniako eta Hungariako santu katolikoa da. 1690ean dohatsu izendatu zuten eta 1999an Joan Paulo II.ak santu izendatu zuen.

## Genealogia

Zuhaitz genealogikoa :
Andres II.a Hungariakoa
Béla IV.a Hungariakoa
Gertrude of Merania
Kinga Poloniakoa
Teodoro I.a Laskaris
Maria Laskarina
Anna Komnene Angelina :

## Erreferentziak

* ↑ Fros, Henryk; Sowa, Franciszek. (2007). Księga imion i świętych. T. 6: W-Z. Wydawnictwo WAM - Księża Jezuici ISBN 978-83-7318-736-8. (Noiz kontsultatua: 2023-12-04).

## Kanpo estekak

* Datuak: Q233012
* Multimedia: Kunigunda of Hungary / Q233012
# Kundun

Kundun 1997an Martin Scorsesek zuzendutako biografia film bat da. Tenzin Thuthob Tsarong, Gyurme Tethong, Tulku Jamyang Kunga Tenzin eta Tenzin Yeshi Paichang aktoreek antzeztu zuten.
"Kundun" hitzak tibeteraz སྐུ་མདུན་, sku mdun, "presentzia" esan nahi du.

## Argumentua

Oharra: Atal honek istorio osoa edo amaiera argitzen du.
1937an fraide budista talde batek beren herrialdea ordezkatu eta Tibeteko budismoaren buruzagi nagusia izango den hamalaugarren Dalai Lama izateko tibetar haur bat hautatuko dute. Sistema zorrotza da: bi urteko mutikoa familiarengandik urrundu eta Potalako jauregira eramana izango da, bertan buruzagi politiko eta espirituala izateko hezitua izango da.

## Aktoreak

* Tenzin Thuthob Tsarong: 14. Dalai Lama (heldua)
** Gyurme Tethong: Dalai Lama (12 urterekin)
** Tulku Jamyang Kunga Tenzin: Dalai Lama (5 urterekin)
** Tenzin Yeshi Paichang: Dalai Lama (2 urterekin)
* Tencho Gyalpo: Dalai Lamaren ama
* Tenzin Topjar: Lobsang (5-1 urte artean)
* Tsewang Migyur Khangsar: Dalai Lamaren aita
* Tenzin Lodoe: Takster Rinpoche
* Tsering Lhamo: Tsering Dolma
* Geshi Yeshi Gyatso: Serako Lama
* Losang Gyatso: Mezularia (edota Lobsang Gyatso)
* Sonam Phuntsok: Reting Rinpoche
* Gyatso Lukhang: Lord Chamberlain
* Lobsang Samten: Sukalde maisua
* Jigme Tsarong: Taktra Rinpoche (edota Tsewang Jigme Tsarong)
* Tenzin Trinley: Ling Rinpoche
* Robert Lin: Mao Zedong presidentea
* Jurme Wangda: Lukhangwa lehen ministroa
* Jill Hsia: Neskatoa

## Kanpo estekak

* IMDBko fitxa irakurgai (Ingelesez)
* Datuak: Q944291
* Multimedia: Kundun / Q944291